CELEX: 62015TN0118
Language: mt
Date: 2015-03-06 00:00:00
Title: Kawża T-118/15: Rikors ippreżentat fis-6 ta’ Marzu 2015 – Is-Slovenja vs Il-Kummissjoni

4.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 146/41
            
         Rikors ippreżentat fis-6 ta’ Marzu 2015 – Is-Slovenja vs Il-Kummissjoni
   (Kawża T-118/15)
   (2015/C 146/55)
   Lingwa tal-kawża: is-Sloven
   
      Partijiet
   
   
      Rikorrenti: Ir-Repubblika tas-Slovenja (rappreżentant: L. Bembič, “državni pravobranilec”, Avukat Ġenerali tal-Istat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni 2014/950/UE, tad-19 ta’ Diċembru 2014, dwar l-esklużjoni mill-finanzjament tal-Unjoni Ewropea ta’ ċertu nfiq imġarrab mill-Istati Membri skont it-Taqsima tal-Garanziji tal-Fond Agrikolu Ewropew dwar Gwida u Garanzija (FAEGG), skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (notiikata [notifikata] bid-dokument C(2014) 10135) (ĠU L 369, p. 71), sa fejn hija tikkonċerna r-Repubblika tas-Slovenja u iktar speċifikament, minħabba l-korrezzjoni finanzjarja li tammonta għal EUR 8 7 00  815,25, adottata wara irregolaritajiet fir-rigward tas-sena 2009, fir-rigward tal-miżura tal-Fond għar-Ristrutturazzjoni taz-Zokkor;
            
         
               —
            
            
               tikkundanna lill-Kummissjoni għall-ispejjeż.
            
         Sussidjarjament, fil-każ li l-Qorti Ġenerali ma tilqax ir-rikors tar-Repubblika tas-Slovenja, hija titlob li l-Qorti Ġenerali jogħġobha:
   
               —
            
            
               tannulla d-Deċiżjoni ta’ Implimentazzjoni tal-Kummissjoni 2014/950/UE, tad-19 ta’ Diċembru 2014, dwar l-esklużjoni mill-finanzjament tal-Unjoni Ewropea ta’ ċertu nfiq imġarrab mill-Istati Membri skont it-Taqsima tal-Garanziji tal-Fond Agrikolu Ewropew dwar Gwida u Garanzija (FAEGG), skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (notiikata [notifikata] bid-dokument C(2014) 10135) (ĠU L 369, p. 71), sa fejn hija tikkonċerna r-Repubblika tas-Slovenja u iktar speċifikament, minħabba l-korrezzjoni finanzjarja li tammonta għal EUR 8 7 00  815,25, adottata wara irregolaritajiet fir-rigward tas-sena 2009, fir-rigward tal-miżura tal-Fond għar-Ristrutturazzjoni taz-Zokkor, għal ammont li jeċċedi s-somma ta’ EUR 4 3 50  407,62.
            
         
               —
            
            
               tordna lil kull parti tbati l-ispejjeż rispettivi tagħha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv, ibbażat fuq applikazzjoni żbaljata tat-TFUE, jew ta’ xi regola tad-dritt relatata mal-applikazzjoni tiegħu, ta’ żball manifest ta’ evalwazzjoni, ta’ motivazzjoni insuffiċjenti tad-deċiżjoni u ta’ ksur tal-prinċipju tal-kontradittorju.
               Ir-rikorrenti ssostni f’dan ir-rigward li huwa b’mod żbaljat li l-Kummissjoni kkonstatat li s-silos jitqiesu bħala parti integrali mill-kapaċitajiet ta’ produzzjoni, u li r-rikorrenti għandha għaldaqstant tneħħihom abbażi ta’ programm komprensiv ta’ ristrutturazzjoni.
            
         
               2.
            
            
               It-tieni motiv, ibbażat fuq ksur tal-prinċipji ta’ nullum cimen sine lege, ta’ kooperazzjoni leali, ta’ protezzjoni tal-aspettattivi leġittimi, kif ukoll tal-prinċipju patere legem quam ipse fecisti.
               
               F’dan ir-rigward, ir-rikorrenti ssostni li l-korrezzjoni finanzjarja kontenzjuża ma kinitx tkun meħtieġa, u li t-tilwima ma kinitx tkun dwar id-deċiżjoni kkontestata: kieku l-Kummissjoni kienet wieġbet il-mistoqsija bil-miktub tar-rikorrenti dwar il-manutenzjoni ta’ kull waħda mill-kostruzzjonijiet li saret qabel it-8 ta’ Awwissu 2008 (data li fiha r-rikorrenti approvat emenda tal-programm ta’ ristrutturazzjoni dwar il-manutenzjoni tas-silos); kieku emendat u ssupplimentat ir-Regolament (KE) Nru 968/2006 (1); kieku, wara li rċeviet il-komunikazzjoni dwar il-modifika tal-programm ta’ ristrutturazzjoni, hija kienet informat lir-rikorrenti dwar l-allegata irregolarità rigward il-manutenzjoni tas-silos, jew kieku kienet informat bil-miktub lill-Istati Membri kollha dwar l-interpretazzjoni tagħha tad-dispożizzjonijiet mhux ċari tal-leġiżlazzjoni rilevanti.
            
         
      (1)  Regolament tal-Kummissjoni (KE) Nru 968/2006, tas-27 ta’ Ġunju 2006, li jistipula regoli dettaljati għall-implimentazzjoni tar-Regolament tal-Kunsill (KE) Nru 320/2006 li jistabbilixxi skema temporanja għar-ristrutturar tal-industrija taz-zokkor fil-Komunità)(ĠU L 176, p. 32).